open-index/open-wikipedia-markdown huggingface dataset:
Pax de Costanza

La **pax de Costanza** la ciapa ol nom de la citaa indove, ol 25 de jœgn del 1183, l'è staita firmada de l'Imperador Federig Barbarossa e dei rapresentador de la Liga Lombarda, in seguet a la bataia de Legnan.

## Ol tratad
L'Imperador  al recognossiva la Liga Lombarda e 'l dava tante concession ai so Cumun, qe i ciapava insé i dreits tirads vià de la Dieta de Roncaia (anc'pò i regalie). L'Imperador renonçava anc'pò a nominar dei podestaa, co'l recognosser i consoi nominads dei citadin, qe i duxiva però jurar-g fedeltaa e ciapar de luu l'investidura. In cambe i Cumun i se impegnavava a pagar un indeniz *una tantum* de 15.000 lire plu un tribut de 2.000 l'ann, ol foder (una tassa de pagar per mantegnir l'esercet imperial quand qe al passava ind el territore lombard), e la prerogativa imperiala de judegar in apell i question de una certa relevanza.

## Conseguenze
L'era un compromess qe al segnava la renonça a'l pian de domini assolut de Federig, mentre i Cumun i mantegniva (adess però cond una bas juridega) la so autonomia. L'è restait l'uneg recognossiment imperial dei prerogative dei cumun lombards, e donca l'è stait celebrad per secoi.

## Riferiments


## Bibliografia
* G. Raccagni. *Il diritto pubblico, la pace di costanza e i <<libri iurium>> dei comuni lombardi*, in D. Quaglioni- G. Dilcher (eds), in *Gli inizi del diritto pubblico, 2, da Federico I a Federico II, *(Bologna-Berlin, 2008) 309-40.http://www.mulino.it/edizioni//volumi/ricerca.php?id_sottoargomento=122 
*  G. Raccagni. 'The teaching of rhetoric and the Magna Carta of the Lombard cities: the Peace of Constance, the Empire and the Papacy in the works of Guido Faba and his leading contemporary colleagues', *Journal of Medieval History*, 39 (2013), 61-79. 
*  John Julius Norwich, *Il Regno del Sole 1130-1194*, Mursia, Milano 1971 (ed. orig.: *The Kingdom in the Sun 1130-1194*. Longman: Londra, 1970).
*  Manrico Punzo, *Storia minima della fondazione di Alessandria - [[Papa Alessandro III]] / [[Federico Barbarossa]] - I due grandi rivali*, in "Nuova Alexandria", III, n° 10, 1997.

## Vox corelade
* Sacro Roman Impero
* Imperio fidelissima
* Comun medieval
* Pax de Venezia

## Ligam de fora
*
Foder

Ol **foder** (dal longobard *fōdr*), ind el volt Medioevo l'era un tribut in natura, de pagar con cibo e foragg, qe i citadin g'hiva de dar per mantegnir ol sovran, ol so esercet e la so aministrazion.

Col desligar-s de l'Imper Carolinj, ol foder l'è deventad un dirit rivendicad dai Scior locai, fina a quando, col cresser de l'economia dopo l'ann 1000, l'è passad a vesser versad in moneda. Tamen, anc'mò ind el XII secol, Federig Barbarossa l'ha circad de imponir-l ai liber cumun, per mantegnir l'esercet imperial quando 'l rivava ind i so territore. L'è una di clausole ind la pax de Costanza.

## Riferiments


## Bibliografia
*  

## Vox corelade
* Albergaria
* Dreits e tributs feudai
S-Bahn de Norimberga

La **S-Bahn de Norimberga** a l'è on servizzi ferroviari suburban che 'l quatta Norimberga, Fürth e Erlangen, fada su in del 1987. A l'è longa 272,4 km cont 79 stazion.

## Lign
El sistema a l'è faa de 5 lign:
*Linia S1: Bamberga – Forchheim (Baviera) – Erlangen – Fürth (Bayern) Hbf – Nürnberg Hbf – Lauf (vers Pegnitz) – Hersbruck (vers Pegnitz) – Hartmannshof
*Linia S2: Roth – Schwabach – Nürnberg Hbf – Feucht – Altdorf (b Nürnberg)
*Linia S3: Nürnberg Hbf – Feucht – Neumarkt (Oberpf)
*Linia S4: Nürnberg Hbf – Ansbach
*Linia S5: Nürnberg Hbf – Allersberg (Rothsee)

## Material rotabil

In su la linia a hinn doperaa sia di treni faa cont la Locomotiva DR 243, classica locomotiva elettrica todesca, sia di noeuv elettrotreni apposta per la S-Bahn, de la familia Bombardier Talent.

## Vos correlaa
*Metropolitana de Norimberga
*Red di tram de Norimberga
Deciarazion de independenza

La **deciarazion de independenza** a l'è l'att faa de de 'na comunità per atribuìss formalment la sovranità de on territori e cavàlla del Stat che 'l gh'ha la sovranità in quell moment. Tipicament a l'è on att controvers e minga recognossuu del Stat che 'l subiss la independenza, e in 'sti cas a l'è ona deciarazion unilateral de independenza.

La deciarazion pussee famosa a l'è la deciarazion de independenza di Stat Unii d'America, esempi per tanc alter independenz. Alter esempi cognosuu a hinn quella slovena o quella israeliana.

## Compatibilità cont el diritt internazional
A nivell de diritt internazional la Cort Internazionala de Giustizia l'ha determinaa, in l'analisi de la question del Kosovo, che i Deciarazion de Independenza a hinn compatibil cont el diritt, e che el principi de integrità territoriala el gh'è domà in di rapport in tra Stat e 'l var no per i secession.

## Vos corelaa
*Indipendentism
*Autodeterminazion
Consili Regional del Trentin-Sudtirol

El **Consili Regional del Trentin Sudtirol** a l'è l'assemblea legislativa del Trentin-Sudtirol, fada di 70 member del Consili Provincial de Trent e del Consili Provincial de Bolzan. El dura in carica per 5 agn, e la presidenza a l'è spartida lenguisticament, vun de lengua italiana i primm du ann, vun todesch i alter du.

## Vos correlaa
*Statut d'Autonomia del Trentin-Sudtirol
*Giunta Regional del Trentin-Sudtirol
Stadtbahn de Stoccarda

La **Stadtbahn de Stoccarda** a l'è on servizzi de metrotranvia/metropolitana lingera (Stadtbahn in todesch) che 'l quatta Stoccarda, gestii de la Stuttgarter Straßenbahnen AG.

## Storia

In del 1961 el Consili Comunal de Stoccarda el decid de modernizzà la red di straport, cont el trasformà del tram, a scartament metrich, in d'ona metrotranvia a scartament ordinari cont di tratt sotta terra in città, comé ona metropolitana. In del 1976 a l'è refudaa on progett per fà la metropolitana.

Per quest, la pupart de la red a l'è a dobbi scartament, per permett anca ai vegg tram SSB GT4 de circolà.

## Material rotabil

A l'è doperaa el Tram SSB DT 8, in 184 unità. A l'è spartii in trè generazion, la prima proprietaria del la SSB, la segonda fada di revamping di precedent e di tram/treni Bombardier e Stadler.

## Lign

## Vos correlaa
*S-Bahn de Stocarda
*Standseilbahn Stuttgart
*Ferrovia a cremaliera de Stoccarda
LGBT

**[https://theworldlgbt.com/ LGBT] ** a l'è ona sigla dovrada 'me termen colettiv per referiss ai personn '''L'''esbigh, '''G'''ay, '''B'''isessuai e '''T'''ransgender. Dovraa fin di agn novanta, el termen a l'è on adattament de l'acronem **LGB**, che aveva scominciaa a sostituì el termen *gay* per desegnà la comunitaa LGBT da la fin di agn vottanta, si come in tant pensaven che 'l termem *comunitaa gay* el rapresentava nò tucc. L'acronem a l'è deventaa on'auto-desegnazion prestabilida e a l'è staa adottaa da la maggior part di center sociai e media basaa su sessualitaa e identitaa de gener.

L'acronem LGBT el gh'ha el fin de mett in evidenza la diversitaa di cultur basaa su sessualitaa e identitaa de gener e a l'è, a voeult, dovraa per riferiss a tucc quij ch'a hinn minga-eterosessuai e minga-cisgender, putost che ai gent ch'a hinn domà lesbigh, gay, bisessuai o transgender. Per recognoss quest'inclusion chì, se gionta la lettera Q per quij che se desferenzien comè *queer* o per quij ch'a hinn dree a interogass circa la soeu identitaa: a l'è stada creada inscì, nel 1996, la sigla **[https://theworldlgbt.com/ LGBTQ] **. A gh'hinn personn intersessuai che voeuren vess inclus dent i grupp LGBT e domanden de dovraa l'acronem estes **LGBTI**. A gh'hinn alter che metten-insemma i duu acronem e dovren el termen **LGBTQI**.

## Nott


## Alter progett

## Vos corelaa
*.lgbt
Consili Regional de la Val d'Aosta

El **Consili Regional de la Val d'Aosta** a l'è l'assemblea legislativa de la Val d'Aosta, faa de 35 consiliee.

## Vos correlaa
*Statut d'Autonomia de la Val d'Aosta
Deciarazion d'independenza de la Catalogna

La **Deciarazion d'independenza de la Catalogna** a l'è stada la deciarazion unilateral de independenza firmada de 72 deputaa de la maggioranza independentista del Parlament de Catalogna el 10 de ottober del 2017, che la deciara, in applicazion de la legg de transitorietà giuridica e de fondazion de la Republega, la Republica Catalana 'me Stat independent, sovran, de diritt, social e democratich.

A l'è stada preceduda de on descors del Carles Puigdemont al Parlament, indova l'ha nonziaa i resultaa del referendum per l'autodeterminazion e l'ha domandaa de sospend la Deciarazion per on para de setteman per permett de negozià cont la Spagna.

El 27 de ottober 2017, dopo del refud spagnoeu a dialogà, el Parlament catalan l'ha proclamaa la Republica.

## Vos correlaa
*Independentism catalan
*Legg de transitorietà giuridica e de fondazion de la Republega

## Riferiment
*"Puigdemont declares independence, but suspended to allow for dialogue"
*"Catalan government suspends declaration of independence"
*"Catalan leader proclaims independence but suspends it pending talks" 
*Proclamada la república catalana

## Ligamm de foeura
*La Deciarazion de Independenza in catalan
Sudtiroles

I **sudtiroles** i è la popolazion jermanofona (dialet sudtiroles) de la Provinça autonoma de Bolzan. Segond ol cens del 2011, i g'è in Sudtirol circa 314.000 persone de maderlengua todesca sœ 505.000 abitants, pari a circa i do terz del total. La lengua todesca l'è la plœ dovrada in 102 cumun sœ 116 e l'è lengua ofiçala de la provinça insema a l'italian e al ladin. 

## Storia
La zona in passad l'è staita part de l'Impero Austro-Ungeres, colonizada dal Volt Medioevo da popolazion jermanege (a partir da i Baiuvari); l'è staita daita a l'Italia dopo la prima Guerra Mondiala, a causa de la fraca di Imperi centrai.

Fina al 1918, anc'pò la popolazione jermanofona de Trent l'era significativa (circa ol 3%).

### Tentativ de italianizazion
Dopo l'anession, sovertœt sota ol fassism, i autoritaa italiane i ha fait di politege de italianizazion forzada, a partir dal cambe del toponem jermaneg *Sudtirol* con *Alto Adige*. Tœts i nom e toponem jermaneg i era cambiads con di nom italian, col prontuare scriit da Ettore Tolomei, e l'era proibid insegnar la lengua todesca. Per mìa perder la so cultura, i sudtiroles i organizava di cors clandestin.

Ind i Agn Trenta l'è staita favorida una granda industrializazion de Bolzan, insema con la costruzion di nœv quarter di cà popolare, per ospitar i operare, qe i vegniva per la plœ part da fora (Trentin, Venet, Friol). La popolazion de la citaa l'è passada dai 30.000 del 1919 a 100.000, e insé Bolzan l'è deventada a majoranza italofona.

Ind el 1939 cond un acord intra Italia e Jermania nazista l'è stait ponid un *ultimatum* ai sudtiroles (e anc'pò ai ladin): o ciapar la citadinanza todesca e indar de là del confin entra la fin de l'ann, o cernir de mantegner la citadinanza italiana. Una volta cernid, la decision l'era definitiva. I partirà circa 75.000 persone, e a la fin de la guerra i ne tornerà adoma 20.000.

### Tutela
Ind el segond dopoguerra g'è staite di tratative intra Austria e Italia qe i ha portad a l'acordo De Gasperi-Gruber, sœ la tutela de la minoranza jermanofona. L'è stait istituid ol Statud Speçal per la Provinça, insema al bilinguism in quase tœts i ambet.

## Riferiments
*  La politica linguistica del fascimo in Alto Adige (arqiviad da l'orijinal ol 02/03/2008).
Mariano Rajoy Brey

El **Mariano Rajoy** (Santiago de Compostela, 27 de marz del 1955) a l'è on politegh spagnoeu, primm minister de la Spagna dal 2011 al 2018 e prima minister, e anca vicepresident, longh i governi de l'Aznar e capo de l'opposizion in di governi de Zapatero. L'è president del Partii Popolar dal 2004.

## Vos corelaa
*Governo Rajoy I
*Governo Rajoy II
Anarco-capitalism

L**'anarco-capitalism** a l'è l'ideologia politica liberista de adressa anarchica che la ved in d'ogni forma de limitazion del mercaa 'na limitazion de la libertà e in del Stat 'na forma de organizzazion fada per garantì la tirannia.

Per l'anarco-capitalism anca i servizzi pussee fondamentaj, 'me la sicurezza o l'emission de valuta, sarien de gestì di società privaa e in regimm de libera concorrenza.

Important esponent del sò pensee a hinn staa Murray Rothbard, Gustave de Molinari e Hans-Hermann Hoppe.

## Principi politegh
*Agenzia de defesa privada
*Arbitragg giurisdizional
*Principi de no-aggression
*Sovranità de l'individov
*Polizia privada
*Legg policentrica

## Riferiment
*Liberalismo classico & anarcocapitalismo 

## Vos corelaa
*Capitalism
*Minarchia
Switch (red)

El **Switch** (commutador) a l'è 'n arnes doperaa in di red di computer per permett a pussee computer per conligàss cont el midemm cav. A l'è l'evoluzion de l'hub, ma pussee selettiv, vist che l'hub el manda i informazion in broadcast, quand che 'l switch el manda domà al destinatari.

## Fonzionament
El switch el gh'ha de savè on MAC address per ogni cav che l'è taccaa, e dent el gh'ha 'na tabella di corrispondenz per podè mandà al destinatari esatt el pacchett.

Se 'l cognoss no 'n adressa el dopera 'n adressa de broadcast per domandàlla.

## Sicurezza
Per via del facc che 'l manda i dacc precisament a la soa destinazion a l'è tipicament retegnuu pussee segur di alter soluzion, anca se l'è a ris'c di attacch de MAC spoofing e de ARP spoofing, che permetten de impersonà 'n alter noeud de la red.

## Vos correlaa
*Router
*Bridge
*Hub
*Gateway
Red di tram de Lisbona

La **red di tram de Lisbona** a l'è 'na Red di tram verta dal 1873 e fada de 5 lign: A l'è tutta a scartament de 900 mm e l'è 'n importanta attrazion turistica de la città.

## Storia

El 17 de november del 1873 a l'è vert el primm servizzi de tram a cavall, el 30 de agost del 1901 a l'è vert el primm tram elettrich.

Dopo del 1959 la red la riva al sò desvilupp pussee volt, cont 27 lign de tram e 76 km de binari.

Cont la vertura de la metropolitana de Lisbona e del servizzi de bus scomincia el declino de la red.

## Lign
I cinch lign a hinn:
*12: Praça da Figueira - Miradouro de Santa Luzia circolar oraria
*15: Praça da Figueira - Algés
*18: Stazion de Cais do Sodré - Cemitério Ajuda
*25:  R. Alfândega - Campo de Ourique
*28: Praça Martim Moniz - Chiado - Campo de Ourique

## Material rotabil

In su la Red a hinn doperaa 'sti tram:
*Tram articolaa, doperaa domà in su la linia 15 e faa de la Siemens.
*Tram remodellaa, ossia di revamping di tram pussee antigh, sia in version normala sia in version lingera.

Eren doperaa anca di tram tipo remodellaa pussee grand, ciamaa "scatol". On poo de remodellaa a hinn doperaa a servizzi turistich.

## Vos correlaa
*Metropolitana de Lisbona
Candidatura d'Unitat Popular

La **Candidatura d'Unitat Popular** (*Candidatura d'Unità Popolara* in lombard) a l'è on partii catalan de sinistra, independentista, socialista, femminista e per la creazion de 'n Stat Catalan federalista a nivell comunal.

## Storia
Fondaa in del 1986, a l'è restaa politicament minoritari finna ai elezion parlamentari catalan del 2015, indova hinn rivaa al 8,2% di vot e han ciappaa 10 scagn, che hinn resultaa, dopo mes de trattativ cont Junts pel Sì, determinant per fà on governo, e che l'ha menaa a l'elezion del Carles Puigdemont inveci che l'Artur Mas.

## Vos correlaa
*Esquerra Republicana de Catalunya
Accord de Nouméa

L**'Accord de Nouméa** a l'è 'n accord faa in tra el Governo de la Franza e i partii de la Noeuva Caledonia per trasferì di competenz al governo local, cont el lassà a la Franza domà la defesa, la politega estera, l'immigrazion, la sicurezza, la giustizia e la moneda firmaa el 5 de magg del 1998. L'accord el preved anca on referendum per l'autodeterminazion de fà in tra el 2014 e 'l 2018.

## Pont
El document el deciara sia la legittimità di Kanak 'me popol autocton di Isol sia di colon europee, e che el colonialism el gh'ha avuu di effett gramm in su l'isola e de la necessità de 'na soluzion negoziada e consensuala.

## Concession
L'accord el garantiss ai Kanak, popol de la Noeuva Caledonia, el diritt ad avègh di simboi sò, de 'vègh on President e on Consili Esecutiv e Legislativ e de guarnà la soa lengua.

A hinn staa daa al governo local la pupart di competenz, foeura di competenz proppi del Stat.

## Firmatari
I firmatari eren:
*Per la Franza:
**Lionel Jospin, primm minister
**Jean-Jack Queyranne, segreteri de Stat a l'oltremar
*Per el Rassemblement pour la Calédonie dans la République, anti independentista:
**Jacques Lafleur, President del Partii
**Pierre Frogier
**Simon Loueckhote
**Harold Martin, President del Congress del Territori
**Jean Lèques, sindegh de Nouméa
**Bernard Deladrière
*Per el Front de libération nationale kanak et socialiste, independentista:
**Rock Wamytan, President del Partii
**Paul Néaoutyine
**Charles Pidjot
**Victor Tutugoro

## Referendum
Per confermà l'accord a gh'è staa, el 8 de november del 1998, on referendum in la Region.

La pupart di forz independentist e autonomist, e 'l principal partii franzesista s'hinn s'ceraa per el sì, inveci el Front National e l'opposizion moderada seren per el no, insemma a on quaj partii independentista estremista.

55'400 elettor, ossia el 71,8%, han votaa sì. I no hinn rivaa a 21'697 vot.

## Vos correlaa
*Accord del Venerdì Sant
*Accords de Matignon (1988)
*Nazionalism Kanak
*Devoluzion a la Noeuva Caledonia
Legg del referendum d'autodeterminazion

La **legg del referendum d'autodeterminazion** (in catalan *Llei del referèndum d'autodeterminació*) a l'è 'na legg approvada del Parlament de Catalogna el 6 de settember del 2017 per fà el referendum per l'independenza de la Catalogna del 2017.

Approvada dopo 11 or de discussion cont i vot a favor de Junts pel Sì e de la CUP, a l'è stada sospenduda el 7 settember del Tribunal Costituzional.

## Vos corelaa
* Legg de transitorietà giuridica e de fondazion de la Republega

## Ligamm de foeura
* Llei del referèndum d'autodeterminació 
* Law on the Referendum on Self-determination
Reparazion del DNA

La **reparazion del DNA** a l'è l'insemma di operazion faa de la cellula per corregg i error in del DNA determinaa di attività metabolich, di ragg UV o de la radioattività, che pòden menà finna a on milion de lesion molecolar al dì per cellula e donca modifegà o nullà la capacità de trascrizion genetica de quell gen e anca interferì in la mitosi.

La velocità de la reparazion la depend de pussee fattor 'me el roeul e l'età de la cellula.
Se 'l DNA de ona cellula a l'è inscì danegiaa de podè vess no reparaa la cellula la gh'ha trè possibilità:
#Restà in d'on repos permanent ciamaa inveggiament cellular che 'l blocca la reproduzion.
#L'apoptosi, ossia la mort programmada de la cellula
#La reproduzion senza controll, cont el ris'c de deventà on cancher.

## Alter progett

## Vos correlaa
*Ciclo cellular
*Terapia genica
*Replicazion del DNA
Stadler Tango

El **Stadler Tango** a l'è on tram faa de la Stadler Rail dal 2007 a pianal parzialment o totalment rebassaa.

## Caratteristich
I tram a hinn pensaa per podè andà in sui infrastruttur classich a di velocità assee volt, anca de 100 km/h, e cont la possibilità de scernì la percentoal del pianal rebassaa. In la red de Appenzell el riess anca a fonzionà cont di pendenz volt.

## Us

A Lion a l'è doperaa de la Rhônexpress, linia espressa de conligament cont l'Aeroport e i TGV.

La red di tram de Ginevra la gh'ha 32 Tango, e la Stadtbahn de Stoccarda n'ha ordenaa 20.

La Appenzeller Bahnen l'ha ordinaa sett Tango per on conligament in tra in città.

La Aarhus Letbane l'ha ordinaa 12 Tango e 14 Variobahn.

## Vos correlaa
*Variobahn
Arno Kompatscher

L**'Arno Kompatscher** (Fiè allo Sciliar, 19 de marz 1971) l'è 'n politegh sudtiroles de la Südtiroler Volkspartei, 'l primm partii de lengua todesca de la Provincia de Bolzan. Del 9 de genar 2014 a l'è president (*Landeshauptmann* in Todesch) de la Provincia autonoma de Bolzan (suceduu al Luis Durnwalder) e del 15 de giugn del 2016 President de la Region Trentin Sudtirol.

### Vita privada
Del 9 de Setember del 1995 l'è 'l Kompatscher maridaa cont la Nadja Ahlbrecht. I duu insemma i gh'hann sett bagaj, tucc nassuu intra 'l 1993 e 'l 2016.

## Literadura
* *Archiv Biografegh Internazional* 06/2014 del 4 de Fevree 2014

## Ligamm de foeura
*Sitt Ofizial in su la Red

## Referiment
Token ring

El **Token ring** a l'è ona red ad anell indova el cambi del computer cont diritt de trasmission a l'è deciduu de on particolar messagg, ossia el token. A l'è standardizzaa in del IEEE 802.5.

## Descrizion

In 'sta red ogni noeud a l'è logicament conligaa con alter dò noeud finna a fà on serc, e quand che el noeud el gh'ha el token, se 'l gh'ha 'na quaj informazion, la trasmett insemma al token, e i computer che vegnen dopo verifichen per chi l'è l'informazion, e se l'è per lu el fa el sò procediment, se no el manda innanz el pacchett.

## Vos correlaa
*Token bus
Tram de la Costa Belga

El **Tram de la Costa Belga** (in olandes **Kusttram**) a l'è on tram che 'l conliga la costa belga da Nord a Sud, da De Panne a Knokke-Heist. Cont i sò 67 km, a l'è la linia singola de tram pussee longa.

## Storia
La prima tratta in tra Oostende e Nieuwpoort a l'è verta in del 1885, anca se l'era pussee in l'entroterra e incoeu domà 'n tocch a l'è doperaa.

In del 1991 la NMVB, società de gestion di Ferrovij Vicinai del Belgi, a l'è spartida in du tocch a nivell linguistich, e la gestion del tram la resta a la sezion di Fiander.

## Caratteristich

El tram, a scartament metrich, el fa 67 fermaa in 67 km, cont ona frequenza minima de 10 menut e massima de 20.

In sul Leopoldkanaal a gh'è la possibilità de cambià linia, se 'l pont a l'è volzaa per fà passà i nav, per resparmià temp.

## Material rotabil
El tram classich del Kusttram a l'è el HermeLijn, gioeugh de paroll che 'l voeur dì circa "Ermeligna".

## Alter progett

## Vos corelaa
*De Lijn
Lilium

Ol **lili**, **jei** o **jili** (***Lilium*** L., 1753) l'è un jener dei piante qe al fa part de la fameia dei *[[Liliaceae]]*.

Compagn de l'iris, ol jener *Lilium* l'è orijinare de l'Europa, de l'Asia e del Nord Ameriga; al g'ha dent dei piante cond un'alteza qe la va dei 80&nbsp;cm ai 2&nbsp;m, cond di bulb a scaie imbricade, qe i è tut intoren a un circol central, dal qual i vegn for de sota i radix, e de sora la gamba.

Ol jener al g'ha dent circa 80 specie e tants ibrids e *cultivar*.

## Riferiments
*
Sovranità

La **sovranità** a l'è l'insemma di podestà che ona comunità la gh'ha de avègh per vess recognossuda 'me Stat. Tipicament a hinn classificaa in del poder esecutiv, legislativ e giudiziari.
Crittografia simmetrica

La **crittografia simmetrica** a l'è la forma de crittografia pussee classica, indova la midemma ciav a l'è doperada sia per cifrà sia per decifrà on messagg. Doperada fin dal 2000 i.C, incoeu a l'è doperada soratutt per la protezion informatica di dacc.

## Algoritm
I algoritm de crittografia simmetrica doperaa incoeu a hinn el Data Encryption Standard, voramai retegnuu assee vegg, e la soa version miorada Triple DES.

El noeuv standard a l'è l'Advanced Encryption Standard.

## Riferiment
*Crittografia simmetrica e asimmetrica

## Vos corelaa
*Crittografia asimmetrega
Josep Lluís Trapero

El **Josep Lluis Trapero** (Badalona, 1965) a l'è 'n poliziott catalan, capo di Mossos d'Esquadra dal 2013, finna al 2017 comé commissari in capo, dal 2017 'me maggior.

De familia de Valladolid, el studia a la Scoeula de Polizia de Catalogna e 'l se laurea a l'Università Verta de Catalogna.

A l'è deventaa famos in sui media per la soa reazion quand che, ai giornalista de lengua castejana longh ona conferenza stampa per i Attentaa a la Rambla de Barcelona del 2017 che andaven via per i sò respoeust in catalan ai giornalista catalan, l'ha dii "bueno, pues molt bé, pues adios", ossia "ben, poeu proppi ben, poeu addio".

In relazion ai facc del Referendum per l'independenza de la Catalogna del 2017 a l'è staa accusaa de sedizion perchè i Mosson han no fermaa el vot a tucc i cost.

## Alter progett
Minimetrò

El **Minimetrò** a l'è on people mover su rodaia cont trazion a fun che 'l conliga 7 fermaa a Perugia.

## Storia

Ideada in di primm agn '90, in del 1998 el progett el ciappa vita. In del 2001 riva l'autorizzazion del Ministeri di Trasport.

In del 2003 scomincia el lavorà, finii in del 2008. L'è costaa 98 milion de Euro.

El design a l'è staa oeuvra del Jean Nouvel, che per i stazion l'ha doperaa i materiai del panorama arent.

L'ha ricevuu di critich, però, per la rumorosità, che per la fun la gh'è semper.

## Caratteristich

El sistema a l'è faa de la Leitner Ropeways de Vipiteno, e l'è on people mover a fun.

I 25 vittur, longh circa 5 meter e cont ona capienza de 20 personn, vann a spola in tra i capolinia cont i fermaa intermedi.

La fun la va a ona velocità costanta de 20 km/h. In di stazion, indova la vettura a l'è destaccada del cav, a gh'è di roeud de guida.

## Vos correlaa
*Sistema ettometrich de Perugia
GW170817

El 17 de agost del 2017 pussee de 70 osservatori astronomich han rilevaa di ond gravitazional duraa circa 100 segond dovuu a la fusion de dò stell de neutron. L'event a l'è staa ciamaa **GW170817** e l'è staa nonziaa el 16 de ottober 2017.

Provenient de NGC 4993, a l'è staa relevaa ai or 12∶41:04 UTC prima de l'interferometer VIRGO e poeu del LIGO. A hinn staa trovaa no di neutrin in la fusion.

## Osservazion elettromagnetich

1,74 ± 0,05 segond dopo de l'onda a l'è staa relevaa on lusnaa gamma, ciamaa GRB 170817A, trovaa del telescopio FERMI e se l'INTEGRAL.

El primm oggett ottich a l'è staa relevaa inveci 10 or e 52 menut dopo, ciamaa SSS17a.

Inveci i ragg X a hinn staa relevaa circa 9 dì dopo.

## Vos correlaa
*GRB 170817A, resultaa de la fusion
RSA

El **RSA** a l'è on sistema de crittografia asimmetrega inventaa in del 1977 da Ron Rivest, Adi Shamir e Len Adleman al MIT.
A l'è staa vun di primm algoritm a ciav publega e 'l primm bon de firmà oltra che cifrà. Brevettaa in del 1983, a l'è staa desecretaa in del 1997.

## Operazion
RSA a l'è fondaa in su la complessità de fà la fattorizzazion di numer primm assee grand, e donca se fa inscì:

#Se scernissen a cas du numer primm p e q, assee grand de permett 'na cifratura segura.
#Se calcola el prodott n = pq e    \varphi(n) = (p-1)(q-1)
#Se considera che la fattorizzazion de n a l'è secreta, foeura per quej che scernissen p e q
#Se troeuva on esponent publich, e, coprimm de\varphi(n) e pussee piscininn de \varphi(n).
#Se calcola el numer  d (esponent privaa) inscì che 'l  sò prodott cone l'è congrov a 1 modul \varphi(n) ossia che ed \equiv 1 \pmod{\varphi(n)} 

La ciav publega l'è (n, e) ,  la ciav privada è (n, d) .

## Fondament de matematica
A garantì la decifratura del messagg a gh'è di teorema matematich. De facc del calcol sortiss foeura:
c^d \pmod{n} =(m^e)^d \pmod{n} = m^{ed} \pmod{n} 

Ma savemm che:
ed \equiv 1 \pmod{(p-1)(q-1)} 

E donca:
ed\equiv 1 \pmod{p-1} e che ed\equiv 1 \pmod{q-1}.

Donca, per el teorema piscininn de Fermat:

m^{ed}\equiv m \pmod{p}  e m^{ed}\equiv m \pmod{q} 

Vist che  p  e q   a hinn numer primm different se pò applicà el teorema cines del rest e ottegnì:

m^{ed}\equiv m \pmod{pq} 

e donca che

c^{d}\equiv m \pmod{n} 

## Vos correlaa
*Algoritm Blum-Goldwasser
*Numer RSA
Fœder

Ol **fœder** l'è ol contenidor qe l'è dovrad per portar un'arma bianca, de sœlet un cortell, un pugnal o una spada.

Ind el cors de la storia l'è stait realizad con divers materiai: legn, cœram, metall (ferr, açal, bronz, oton ecet.) e incœ plastega e so derivads. Al g'ha do funzion principale: protezion (garantir la conservazion de la lama e, al istess temp, l'incolumitaa de qell qe la dovra) e sostegn (tacar l'arma a una cintura). De sœlet, al lassa  scoverta l'elsa de l'arma e al pœl hir-ga o mìa un sistema de fermo (de sœlet di laç) per far-la mìa slissar for.

## Riferiments
* ''Fodero'' ind la Treccani
KRACK

**KRACK** (*Key Reinstallation Attack*) a l'è 'na vulnerabilità in del protocoll WPA, descoverta del 2016 in l'Università de Leuven del Mathy Vanhoef e Frank Piessens e nunziada in del pubblegh a ottober 2017 e che la permett de violà la crittografia de 'na red protegiuda cont WPA2.

A l'è 'n error a nivell de protocoll e minga de singol client, e hinn vulnerabej la pupart di software, inclus Windows, Linux, MacOS, iOS e Android, cont di different nivej de prigol.

El wpa_supplicant, implementazion open source del protocoll assee doperada del Linux OS, de l'OpenBSD e de l'Android a l'è inscì vulnerabil che l'è possibil mettègh 'na ciav de criptazion fada tutta de zeri, inscì de fà foeura la protezion contra di attacch Man in the middle.

## Dettaj
L'attacch el fonziona in sul four-way handshake del WPA2 doperaa per stabilì on nonce. El standard el preved la possibilità di desconnession de pocch temp per di interferenz e donca la possibilità de reconèettes cont i midemm impostazion. El fatt che 'l gh'è no 'na ciav differenta el permett donca on replay attack.

On attaccant el pò suttà mandà el terz handshake a on dispositiv e manipulà e *resettà* la soa ciav de criptografia, e cont el reset i dacc, criptaa cont la midemma ciav, a pòden vess analizzaa finna a capì el schemma de criptografia doperaa e donca sbusà la sicurezza intrega de la red.

Per via de la diffusion volta assee de WPA2 a l'è staa retegnuu on bug assee gram, anca se 'l traffich el podaria vess criptaa in on altra manera, cont ona connession SSL o cont ona VPN anca se, a bon cunt, bisogna vess vesin a la red de taccà e donca l'è minga on attacch fazilment replicabil a distanza, e l'è pussee on ris'c per i WiFi publegh.

I numer CVE ligaa a la falla a hinn CVE-2017-13077, CVE-2017-13078, CVE-2017-13079, CVE-2017-13080, CVE-2017-13081, CVE-2017-13082, CVE-2017-13084, CVE-2017-13086, CVE-2017-13087, CVE-2017-13088.

## Referiment
*How the KRACK attack destroys nearly all Wi-Fi security
*New KRACK Attack Breaks WPA2 WiFi Protocol
*Key Reinstallation Attacks
*KRACK Attack Threatens All Wi-Fi Networks: What to Do
*Mega-falle Wi-Fi WPA2, sicurezza a rischio per quasi tutti, ma niente panico
*Panico per Wi-Fi insicuro? Da ridimensionare

## Varda anca
*Wifi
*Sicurezza del Wireless
Estrema sinistra

L**'estrema sinìstra** a l'è l'ideja politega de quej partii pussee a sinistra di tradizionai partii socialista e comunista, e che refuden i sò politegh de reformism, cont el vess a favor de abolì el capitalism.

## Vos correlaa
*Sinistra (politega)
*Estrema destra
Giacomo Leopardi

El **Giacomo Leopardi** (Recanati, 29 de giugn del 1798 – Napoli, 14 de giugn del 1837) a l'è staa on scrittor, poetta, filolegh e filosof italian. A l'è retegnuu el poetta pussee important del '800 italian, e vun di pussee important a nivell mondial.

In tra i sò oeuver pussee famos a gh'è A Silvia, l'Infinito, el Zibaldone e Operette morali.

## Oeuver
*Canzoni: Des componiment publegaa in del 1824, de tipo classicista e cont on lenguagg aulich
*Idillii: Ses componiment de tipo autobiografich cont on lenguagg musical
*Operette morali: Faa in coincidenza cont la svolta del poetta vers el pessimism cosmich, parlen del sistema filosofich ideaa de lu in forma de metafora
*Grandi idillii: Ses component, semper dopo del pessimism cosmich. El lenguagg a l'è arricchii di paroll di zon visitaa del Leopardi dopo vess sortii de cà

## Vos correlaa
*Romanticism italian
LAMP

**LAMP** a l'è ona piattaforma de software doperada soratutt in di server.

El nomm, nassuu in Germania in del 2000, l'è ciappaa di letter iniziai di software centraj, ossia:
*Sistema operativ: Linux
*Server web: Apache
*Lenguagg de programmazion: Python, PHP, Perl
*Database: MySQL, MariaDB

## Vos correlaa
*WAMP, el midemm allestiment ma con Windows inveci che Linux.
Crisi costituzional spagnoeula del 2017

La **crisi costituzional spagnoeula del 2017** a l'è 'n conflitt in tra la Spagna e la Catalogna per el referendum independentista catalan e i event dopo.

El governo spagnoeu, e anca i autorità giuridich del Stat, a hinn contra di legg in favor de l'independenza o che fann el referendum, che retegnen illegai, inveci el governo catalan, supportaa de la polizia regionala, el sostegn la nassita de 'na noeuva legalità catalana.

La Spagna l'ha agii a nivell de polizia cont l'Operazion Anubis, che però l'ha fermaa no el Referendum, vinciuu nettament del sì. A hinn staa menaa via on poo de gent per sedizion.

El 27 de ottober del 2017 l'è staa approvaa l'articol 155, che l'ha menaa a la decadenza del governo catalan e al controll di Mossos d'Esquadra de part de Madrid. El governo catalan, però, el s'è consideraa anmò in carica, e anca TV3 l'ha suttaa ciamà Puigdemont "President de la Generalitat".
Microkernel

El **microkernel** a l'è el modell de kernel che 'l da domà i operazion fondamentai a fà fonzionà on sistema operativ, comé la gestion elementara de la memoria, la comunicazion in tra i process e la gestion di operazion. El rest di operazion, anca robb comé i driver de sistema, a l'è in del spazzi utent.

A hinn doperaa tipicament quand che gh'è besogn de lingerezza; per esempi MINIX 3 a l'è faa de 12'000 lign de codes, o se gh'è besogn de stabilità volta, perchè vist che la pupart di process a l'è no in kernel space anca se se blocchen riessen no a bloccà el computer.

Esempi de microkernel a hinn BeOS, MINIX, GNU Hurd e Mach, e donca anca MacOS el dopera on microkernel.

## Vos correlaa
*Kernel monolitich
Referendum consultiv del 2017 in Provincia de Bellun

El **Referendum consultiv del 2017 in Provincia de Bellun** l'è stada 'na consultazion popolara fada in Provincia de Bellun insemma al referendum per l'autonomia veneta el 22 de ottober del 2017 cont l'obietiv de ciappà pussee autonomia in l'ambit de la Region Veneto e de fà in manera che la sia mittuda in l'intesa Stat-Region.

Approvaa de l'Assemblea di Sindegh e del Consili Provincial el President Fasent Fonzion l'ha firmata el decrett de indizion el 21 de luj del 2017.

El Referendum el gh'ha el quorum del 50%+1 de quej che pòden votà.

## Resultaa
La gh'è stada 'n affluenza del 52,25%, e 'l 98,67% l'ha votaa sì.

A gh'è staa donca 107 519 vot al sì, 1 444 al no, 237 null e 353 bianch.

## Vos correlaa
*Referendum consultiv del 2017 in Veneto
*Autonomism
WikiLeaks

**WikiLeaks** a l'è on sitt web vert dal 2006 che 'l ricev e publega, cont di contenitor protegiuu de la crittografia, di document riservaa di Stat, banch e esercit.

El sò obietiv a l'è de descovrì di comportament illegai e immorai di istituzion, e el caporedattor a l'è el Julian Assange.

## Vos correlaa
*Vault 7
*Edward Snowden
Red di tram de Amsterdam

La **red di tram de Amsterdam** a l'è 'na red de straport su rodaia che la quatta Amsterdam, la pussee longa de Olanda e vuna di pussee grand d'Europa.

## Storia

Verta a cavall dal 3 giugn 1875, in del 1900 el Comun el ciappa el controll de tucc i lign, che in del 1906 a hinn elettrificaa.

L'ha perduu estension in tra i guerr mondiai, per vess inveci revalutada in di agn 1950.

In tra el 1990 e 'l 2001 a gh'è staa di gran cambiament a nivell de tram e de struttura.

## Lign
* ** [[Amsterdam tram line 1|1]]** – Centraal Station – Leidseplein – Surinameplein – Station Lelylaan – Osdorp De Aker (Matterhorn)
* ** [[Amsterdam tram line 2|2]]** – Centraal Station – Leidseplein – Hoofddorpplein – Nieuw Sloten (Oudenaardeplantsoen)
* ** [[Amsterdam tram line 3|3]]** – Zoutkeetsgracht – Museumplein – Ceintuurbaan – Muiderpoortstation
* ** [[Amsterdam tram line 4|4]]** – Centraal Station – Frederiksplein – Station RAI
* ** [[Amsterdam tram line 5|5]]** – Centraal Station – Leidseplein – Museumplein – Station Zuid – Amstelveen (Binnenhof)
* ** [[Amsterdam tram line 7|7]]** – Sloterpark – Leidseplein – Weesperplein – Flevopark
* ** [[Amsterdam tram line 9|9]]** – Centraal Station – Plantage – Watergraafsmeer – Diemen (Sniep)
* ** [[Amsterdam tram line 10|10]]** – Van Hallstraat – Leidseplein – Weesperplein – Rietlandpark – Java-eiland (Azartplein)
* ** [[Amsterdam tram line 12|12]]** – Station Sloterdijk – Museumplein – Ceintuurbaan – Amstelstation
* ** [[Amsterdam tram line 13|13]]** – Centraal Station – Rozengracht – Mercatorplein – Geuzenveld (Lambertus Zijlplein)
* ** [[Amsterdam tram line 14|14]]** – Sloterpark – Rozengracht – Dam – Plantage – Flevopark
* ** [[Amsterdam tram line 16|16]]** – Centraal Station – Vijzelstraat – Museumplein – De Lairessestraat – Amstelveenseweg – VU Medisch Centrum
* ** [[Amsterdam tram line 17|17]]** – Centraal Station – Rozengracht – Kinkerstraat – Station Lelylaan – Osdorp (Dijkgraafplein)
* ** [[Amsterdam tram line 26|26]]** – Centraal Station – Rietlandpark – Piet Heintunnel – IJburg (IJburglaan)

## Caratteristich
La Red a l'è longa 95 kilometer, cont 213 km de binari. A scartament standard, a l'è gestida de Gemeentelijk Vervoerbedrijf.

## Material rotabil

La Red de Amsterdam la dopera trè famili principai de tram.

La prima, quella classica de la città, a l'è el Tram GVB 11G e 12G, di agn '80.

Pussee moderni, inveci, i tram Siemens Combino e i CAF Urbos.

## Vos correlaa
*Metropolitana de Amsterdam
Podemos

**Podemos** a l'è on partii politegh spagnoeu, fondaa in del 2014 del professor de università Pablo Iglesias Turrión in l'ambit de la sinistra popolista per combatt contra di desuguajanz longh i protest de l'ann.

Segond partii a nivell de iscritt dopo del Partido Popular, a l'è el terz grupp dopo del PP e del PSOE.

## Ideologia
El partii a l'è socialdemocratich, per la democrazia diretta e per trasformà la Spagna in d'ona Republega.

El partii a l'è contrari a l'independenza de la Catalogna ma a favor del diritt a decid.

## Vos correlaa
*Occupy Wall Street
*Ciudadanos
Pinar del Rey (metropolitana de Madrid)

**Pinar del Rey ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Julian Assange

El **Julian Assange** (Townsville, 3 de luj 1971) a l'è on giornalista e informatich australian, famos soratutt per vess el caporedattor de WikiLeaks.

## Vos correlaa
*Crittografia negabil
Directory

La **directory** a l'è la struttura doperada del file system per organizzà i file e che la gh'ha dent di riferiment in su la localizzazion di file o di alter directory.

In di filesystem gerarchich i directory se pòden contegnì vuna dent de 'n altra: la directory che l'è dent nissuna directory a l'è ciamada root (radis).

Anca se informaticament falaa, a l'è despess ciamada "cartella", per on "paradigma de la scrivania" doperaa in di agn '80, comé tentativ de fà el computer pussee fazil per la gent.

## Vos correlaa
*File (informatega)
*File system
*ls
*Directory traversal attack
*Path
*Home directory
*Directory de lavorà
Red di tram de Neuchâtel

La **red di tram de Neuchâtel** a l'è 'na red di tram che la conliga Neuchâtel a Boudry. Originariament pussee spantegada, tucc i lign a hinn staa convertii in d'on sistema de filovij foeura de la linia 5, tram interurban.

La dopera el scartament metrich e l'è alimentada a 630 V cont cadenaria.

## Storia
La Red a l'è verta in del 1892 e elettrificada in del 1902. In del 1976 a l'è soppress el servizzi urban, e la resta in pee domà la linia 5.

## Material rotabil

I tram composit de incoeu deriven di Tram 2000, e hinn domà a pianal realzaa. I carrozz a hinn spartii in controll, motor e carrozza semplis.

### Flotta antiga
I tram urban han sempre avuu 'na flotta differenta de quella extraurbana doperada incoeu.

Eren doperaa sia di tram standard svizzer, doperaa in la pupart di città svizzer cont el tram, e di vegg tram crompaa de Genoa, cont la dismission de la soa red di tram.

## Vos corelaa
*Red di filobus de Neuchâtel
*Tram UITE 1100
ClamAV

**ClamAV** a l'è on antivirus open source a riga de comand bon de andà in su la pupart di sistema operativ, comé Linux, MacOS, Windows, AIX e BSD.

A nivell de licenza a l'è de la Cisco, che ha crompaa la società che 'l gh'eva prima, ossia la Sourcefire.

A l'è doperaa soratutt in di mail server per controllà i malware in di mail.

## Alter progett

## Vos correlaa
*ClamWin
Pont de discontinuità

El **pont de discontinuità** a l'è 'n pont de 'na fonzion che l'è in del sò domini ma che l'è no inclus in di valor bon de la fonzion e che la interromp.

## Classificazion
### Primm tip (de salt)

El primm tip a l'è ciamaa de salt, perchè in del grafich de la fonzion a gh'è on salt in corrispondenza de l'intervall.

Sta situazion la gh'è quand che i limit manzin e drizz per x che 'l tend a x_0 hinn tucc di numer finii ma different in tra de lor.

### Segond tip (essenzial)
El segond tip inveci el gh'è quand che el limit manzin e/o drizz per x che 'l tend a x_0 a l'è infinii o l'esist minga.

### Terz tip (eliminabil)

El terz tip el gh'è quand che a vess esclus del domini di soluzion a l'è domà on pont, e per el rest la fonzion la va normalment. De facc a l'è comé 'na situazion de continuità, ma provaa el crea 'na situazion de non esistenza.

A l'è però possibil, cont di cunt matematich, eliminà 'sta situazion per rend la fonzion continua.

## Riferiment
*Punti di discontinuità
## Vos corelaa
*Fonzion continua
*Pont de accumulazion
Pando

El **Pando** a l'è on bosch in Utah faa de 'n unich genet de Populus tremuloides.

Di marcator genetich a l'è staa capii che tucc i alber del Pando a hinn part del midemm organism vivent, cont on grand sistema de radis cont on pes stimaa a 6'615 tonelaa. A l'è anca consideraa vun di organism vivent pussee vegg, cont circa 80'000 agn de vita.

## Caratteristich
I pobbij preferissen reprodùss cont la reproduzion vegetativa inveci che cont la somenza, ossia i sò radis, 'na voeulta assee slontanaa, fann su on noeuv tronch, cont el midemm DNA di radis e part del midemm individov.

'N alber singol el viv circa 70 agn, cont di pont de 200, ma la soa colonia la pò 'vègh miliaia de agn.

## Vos correlaa
*Organism vivent
*Matusalemm (alber)
*Old Tjikko
Articol 155 de la Costituzion de la Spagna

L**'Articol 155 de la [[Costituzion de la Spagna]]** a l'è 'na disposizion de legg che la permett al Stat de obbligà 'na Comunità Autonoma a fà vergòtt se la va contra la Costituzion, ai legg o a l'interess general de la Spagna.

A l'è ispiraa a la Bundeszwang, prevista de l'articol 37 de la Legg fondamental de la Republica Federala Todesca, de che l'è squasi 'na traduzion letterala.

## L'articol
L'articol el dis:

Che in Lombard el voeur dì:

## Applicazion
L'applicazion de l'articol a l'è no immediada, e l'è regolamentada del Regolament del Senad.

De facc el primm minister de la Spagna el gh'ha de domandà al President de la Comunità Autonoma de respond in d'on temp determinaa, e se 'l fa no a l'è possibil portà la question innanz al Senad e insubì i misur che 'l voeur ciappà, che hinn de descut e de fà leng al President de la Comunità, e poeu approvaa de 'n assemblea plenaria.

L'articol el permett no de sospend 'n autonomia in forma esplicita, ma de impartì di ordin ai sò autorità e applicà di misur de natura economica.

### Esempi de applicazion
#### Canarij, 1989
In del 1989 la Spagna l'ha domandaa ai Canarij de sospend i dazzi di paes de l'Union Europea, roba che l'avaria danegiaa l'autonomia fiscal de la zona. El President l'ha responduu, e donca a l'è staa minga applicaa effettivament.

#### Catalogna, 2017

Dopo del Referendum per l'independenza de la Catalogna del 2017 e de la Deciarazion d'independenza Rajoy l'ha domandaa a Carles Puigdemont se l'ha deciaraa effettivament l'independenza, e dopo dò respoeust minga convincent l'ha nonziaa che 'l domandarà l'applicazion del 155.

L'obietiv a l'è de fà decadè el President e 'l Governo, ma minga el Parlament, e de fà di noeuv elezion in ses mes. El governo spagnoeu el ciapparia el controll di Mossos d'Esquadra e de la Corporació Catalana de Mitjans Audiovisuals, l'ent de la radio e de la TV catalana.

El 23 de ottober el Senad l'ha vert 'na commission de discussion con 27 member: 15 del Partido Popular, 6 del PSOE, 2 de Unidos Podemos, 1 del PNV, 1 d'ERC, 1 del PDeCAT i 1 del Grupp Messedaa.

El 27 de ottober, in contemporanea cont la proclamazion de l'independenza, l'è approvaa l'articol, senza però la rimozion de la television autonoma. L'è stada la prima voeulta in la storia de la Spagna.

##### Alter propost del 2017
Dopo de la domanda a la Catalogna di reppresentant del PP han domandaa l'applicazion anca a di alter comunità de la Spagna.

El Reppresentant del Governo in Castija-La Mancha l'ha domandaa de applicàll, e l'ha ricevuu per quest el biasim del President de la Region.

I Reppresentant del PP al Paes Basch e in Navarra, region de sentiment independentista e nazionalista, han domandaa anca lor l'applicazion del 155.

## Riferiment
*Legg fondamental todesca
*¿Qué dice exactamente el artículo 155 de la Constitución?
*Sinopsis artículo 155
*Título VIII. De la Organización Territorial del Estado
Linia 6 (metropolitana de Madrid)

La **linia 6** a l'è 'na linia circolar de la metropolitana de Madrid.

La tocca tucc i lign dò voeult, foeura de la linia 8 e la linia 11, incontraa 'na voeulta, e del MetroSur e di lign linger, incontraa no.
Bibia Maciejowski

La **Bibia Maciejowski**, ciamada anc'pò **Bibia Morgan** o **Salteri Maciejowski**, l'è un manuscriit medieval alluminad de la Bibia. Articolad in 46 foi, l'è stait miniad de maestranze francese ind el Nord Europa intoren a'l 1250.

## Storia
Dei vegie teorie i faxiva risalir la realizazion del codex al regn de Luiji IX de França a metaa del 1240, ma Allison Stones, despò dei indicazion de olter intra i quai François Avril, l'ha cernid de dar-ga una datazion intra circa a'l 1250.

In orijen al duxiva contegnir adoma dei figure miniade, ma plu tarde i è staite jontade i didascalie in latin tœt intoren ai marjin.

Ol cardinal Bernard Maciejowski, Vescov de Cracovia, l'ha donad ol liber ind el 1608 a 'l scià safavide de Persia Abbas I, ol qual l'ha ordinad de jontar dei scriite in persian. Plu tarde, fors ind el XVIII secol, i è staite inseride dei oltre iscrizion in judee-persian. 

Ol codex al g'ha dent miniadure prejade, con un grand uso dei color. I scene i g'ha una ambientazion francesa, cond i costœm del XIII secol.

La Bibia Maciejowski l'è un capolavor de l'art gotega e l'è una font inestimabel per la ricostruzion de la cultura materiala de l'epoga medievala.

L'è conservada ind la Morgan Library de New York. Do foi i è custodids ind la Bibliothèque nationale de France (MS nouv. Acq. Lat. 2.294). Un uneg foi a l'è inscambe a'l Paul Getty Museum de Los Angeles (MS 16).

## Riferiments


## Olter projets

## Ligam de for
* 
* 
*
Gesa de San Carlo di Milanes

La **Gesa de San Carlo di Milanes** a l'è 'na costruzion religiosa, veggia Gesa sconsacrada, de la città siciliana de Palermo, in del quarter de la Kalsa, fada su in del 1616 in stil barocch. Incoeu la gh'ha denter on center de scoltà de l'arcidiocesi.

El cult de San Carlo Borromee a l'è staa portaa in Sicilia di imigraa de la Lombardia, e l'è stada la gesa representanta de la nazion lombarda.

## Bibliografia
* Adriana Chirco, "*Palermo la città ritrovata.*", Flaccovio, Palermo, 2002.
* 

## Alter progett

## Vos correlaa
*Gesa de San Giacom de Marina
Comunità Autonoma (Spagna)

I **Comunità autonom** a hinn la massima division politica de la Spagna, faa dopo de la fin del franchism per creà on Stat regional inveci che on Stat centralista.

La Costituzion de la Spagna la stabiliss che tucc i Comunità a hinn inguai, e che pòden minga federàss in tra de lor, anca se pòden collaborà.

In di limit de la Costituzion i Comunità i gh'ha ampia autonomia, e hinn competenza del Stat tucc quej materij che hinn no ciarament daa ai Comunità in di sò Statut.

Tutt el territori spagnoeu a l'è in d'ona Comunità, o in d'ona città autonoma, foeura di Plazas de soberanía.

## Fonzion
La Comunità Autonoma a l'è gestida de 'n Statut d'Autonomia, e ogni comunità la gh'ha:
#On'assemblea legislativa elegiuda direttament di gent
#On President e on governo, scernuu in tra i member de l'assemblea e confermaa del Re de la Spagna
#On Tribunal Superior de Giustizia, massima istanza a nivell de autonomia.

A gh'è anca ona differenza in tra i Comunità foral, cont l'autonomia fiscala ('me el Paes Basch e Navarra) e quej normai, che i gh'ha domà ona percentoal piscininna in sui sò tass.

## Lista
I comunità autonom a hinn spartii a segonda de la soa origin:
***Nazionalità storich pluriprovinciai**
**Catalogna
**Paes Basch
**Andalusia
**Galizia
***Comunità pluriprovinciai**
**Aragona
**Comunità Valenziana
**Castija-Leon
**Castija-La Mancha
**Estremadura
***Isol**
**Isol Balear
**Isol Canarij
***Comunità monoprovinciai**
**Cantabria
**Navarra
**Asturij
**La Rioja
**Region de Murcia
***Città autonom**
**Ceuta
**Melilla
***Autonomia de interess nazional**
**Comunità Autonoma de Madrid

## Vos correlaa
*Autonomia